**Η θέση των Συμβούλων κας Αγγελικής Σεραφείμ και Θεόδωρου Συμεωνίδη**

Οι αλλαγές που έχει το κατατεθέν νομοσχέδιο σε σχέση με το κατατεθέν για διαβούλευση, δεν αλλάζουν τον βασικό του προσανατολισμό: τον σκοπό αφανισμού των αυτοαπασχολούμενων ελεύθερων επαγγελματιών, μεταξύ τους και των δικηγόρων, ευνοώντας τις μεγάλες δικηγορικές εταιρείες και αφήνοντας στο απυρόβλητο την μεγάλη φοροδιαφυγή.

Η σκανδαλώδης πρόβλεψη της οιονεί περαίωσης με την αποδοχή του τεκμηρίου και του τιμωρητικού ελέγχου εάν αμφισβητείται το τεκμήριο, επιβεβαιώνει ότι ο σκοπός της κυβέρνησης δεν είναι η πάταξη της φοροδιαφυγής.

Απαιτούμε την σύγκληση γενικής συνέλευσης. Οι ίδιοι οι δικηγόροι να αποφασίσουν για το μέλλον τους.

Συμμετέχουμε και συντασσόμαστε με την ΑΝΟΙΧΤΗ ΕΠΙΤΡΟΠΗ ΑΓΩΝΑ ΔΙΚΗΓΟΡΩΝ ΕΝΑΝΤΙΑ ΣΤΟ ΝΕΟ ΦΟΡΟΛΟΓΙΚΟ Ν/Σ.

Αποχή διαρκείας με διενέργεια Γενικής Συνέλευσης. Πανελλαδική κινητοποίηση στη Βουλή τις ημέρες της συζήτησης/ψήφισης, σε συντονισμό με άλλους θιγόμενους κλάδους.

Κανένα παζάρεμα της ζωής μας!

Με εκτίμηση,

Αγγελική Σεραφείμ, Θεόδωρος Συμεωνίδης